*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*72. számú előterjesztés*

Bátaszék Város Önkormányzata Képviselő-testületének 2019. március 13-án,

16 órakor megtartandó ülésére

*Döntés a Bát-Kom Kft. eszközbeszerzési kérelméről*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2019.03. 12. |

***Tisztelt Képviselő-testület!***

A BÁT-KOM 2004 Kft. az előterjesztés mellékletét képező levelében tájékoztatta az Önkormányzatot, mint tulajdonost, hogy az ügyvezető az előzetes megbeszélés alapján felmérte a BÁT-KOM 2004 Kft. feladat ellátása tekintetében hiányzó műszaki kapacitásokat.

A külterületi utak és csapadékvíz elvezető árkok karbantartása feladat ellátás érdekében javasolja, hogy beszerzésre kerüljön 1 db használt, homlokrakodóval szerelt MTZ traktor. Ehhez célszerű lenne beszerezni 1 db három pont felfüggesztésű rézsűkaszát, mely új állapotú, mert a piacon nem kapható megfelelő műszaki színvonalú használt gép.

A homlokrakodóval szerelt traktor 5,5 millió forint + ÁFA áron vásárolható meg.

A traktorra szerelhető új rézsűkasza 3,5 millió forint + ÁFA áron vásárolható meg.

Ez összesen 9 millió forint + ÁFA= bruttó 11,43 millió forint.

A beszerzendő gépeket a vállalkozási feladatkörben használnák, így az ÁFA visszaigénylésére lehetőség nyílik.

A forrást az Önkormányzatnak kell biztosítani részben, vagy egészben. Felmerült, hogy a vadászati jog haszonbérlete okán befolyt haszonbérleti díj egy része bevonható lenne a finanszírozásba. A haszonbérleti díjat a haszonbérleti szerződés alapján a vadászterület határán belül kialakuló földtulajdonosi közösség kapja meg. A 2007. évben megkötött szerződés alapján a Bátaszék Város közigazgatási területével arányos bérleti díj az Önkormányzat bankszámla számára került megfizetésre. A szerződés szerint a befizetet összeg a külterületi utak karbantartására fordítható.

A haszonbérleti díj - a jelenlegi kimutatások szerint - rendelkezésre álló összege 5.082.765,-Ft. Ennek a szerződésben foglaltaktól eltérő felhasználásához a földtulajdonosi közösség jóváhagyása szükséges.

Amennyiben a Képviselő- testület az eszköz beszerzést támogatja, javasoljuk az eszközbeszerzéshez szükséges forrás fejlesztési célú pénzeszközként történő átadását Támogatási Szerződés megkötésével.

**A/ H a t á r o z a t i j a v a s l a t :**

**a BÁT-KOM 2004. Kft. eszközbeszerzésére**

Bátaszék Város Önkormányzatának Képviselő-testülete

1. 1 db használt, homlokrakodóval szerelt MTZ traktor és 1 db három pont felfüggesztésű új rézsűkasza beszerzésével egyetért,
2. az eszközbeszerzéshez szükséges 9.000,- e Ft forrást a 2019. évi költségvetésének általános tartalékkerete terhére biztosítja,
3. felhatalmazza a város polgármesterét a fejlesztési célú pénzeszköz átadásáról szóló Támogatási Szerződés aláírására.

*Határidő:* 2019. április 30.

*Felelős:* Dr. Bozsolik Róbert polgármester

(a szerződés aláírásáért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda

irattár

**B/ H a t á r o z a t i j a v a s l a t :**

**a BÁT-KOM 2004. Kft. eszközbeszerzésére**

Bátaszék Város Önkormányzatának Képviselő-testülete az 1 db használt, homlokrakodóval szerelt MTZ traktor és 1 db három pont felfüggesztésű új rézsűkasza beszerzését- pénzügyi forrás hiányra tekintettel- nem támogatja.

*Határidő:* 2019. március 31.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda

irattár